ডিলান লেভিট

ডিলান জেমস ক্রিস্টোফার লেভিট (জন্ম: ১৭ নভেম্বর, ২০০০) একজন ওয়েলস পেশাদার ফুটবলার। তিনি স্কটিশ প্রিমিয়ারশিপের ক্লাব ডান্ডি ইউনাইটেড এবং ওয়েলস জাতীয় দলের হয়ে মিডফিল্ডার হিসেবে খেলেন।

লেভিটের ফুটবল খেলার হাতেখড়ি ম্যানচেস্টার ইউনাইটেডের একাডেমিতে। সেখানে বয়স-ভিত্তিক দলে খেলার পর ২০১৯  সালের নভেম্বরে উয়েফা ইউরোপা লিগের একটি ম্যাচে তার সিনিয়র ক্যারিয়ারে অভিষেক হয়েছিলো। সে ম্যাচের পর ম্যানচেস্টার ইউনাইটেডের জার্সি আর গায়ে চাপানো হয়নি তার। বাকিটা সময় তিনি চার্লটন অ্যাথলেটিক, ক্রোয়েশিয়ান ক্লাব ইস্ট্রা ১৯৬১ এবং ডান্ডি ইউনাইটেড-এ লোনে কাটিয়েছেন। ২০২২ সালের জুলাইয়ে, তিনি একটি স্থায়ী চুক্তিতে ডান্ডি ইউনাইটেডে যোগ দেন।

আন্তর্জাতিক ক্যারিয়ারে অভিষেকের আগে লেভিট বয়স-ভিত্তিক দলগুলোতে ওয়েলসের হতে প্রতিনিধিত্ব করেছিলেন। ২০২০ সালের সেপ্টেম্বরে ফিনল্যান্ডের বিরুদ্ধে উয়েফা নেশনস লিগের একটি ম্যাচে তার আন্তর্জাতিক ক্যারিয়ার শুরু হয়।

 ক্লাব ক্যারিয়ার 

 ম্যানচেস্টার ইউনাইটেড 
লেভিট আট বছর বয়সে ম্যানচেস্টার ইউনাইটেডের একাডেমিতে যোগ দেন এবং ২০১৮ সালের এপ্রিল মাসে ক্লাবের সাথে তার প্রথম পেশাদার চুক্তি স্বাক্ষর করেন।  ২০১৯-এর নভেম্বরে তিনি ক্লাবের সাথে চুক্তির মেয়াদ বাড়িয়ে ২০২২ সালের জুন পর্যন্ত একটি নতুন চুক্তি স্বাক্ষর করেন।  ২৮ নভেম্বর, ২০১৯-এ আস্তানার বিপক্ষে উয়েফা ইউরোপা লিগের একটি ম্যাচে ইউনাইটেডের হয়ে তার সিনিয়র অভিষেক হয়। 

৮ সেপ্টেম্বর, ২০২০-এ, লেভিটকে চার্লটন অ্যাথলেটিক -এর কাছে পুরো মৌসুমের জন্য লোনে পাঠানো হয়।  ৮ জানুয়ারি, ২০২১-এ, চার্লটন অ্যাথলেটিক লেভিটের লোনের সময়কাল কমিয়ে আনে; কারণ বাজে পারফরম্যান্সের কারণে তিনি লিগ ওয়ানের এই ক্লাবে মাত্র পাঁচটি ম্যাচে শুরু থেকে খেলেছিলেন। 

১৫ ফেব্রুয়ারি, ২০২১-এ, লেভিট ২০২০–২১ সিজনের বাকি অংশে খেলার জন্য লোনে ক্রোয়েশিয়ান ফুটবল লিগের দল ইস্ট্রা ১৯৬১ -তে যোগ দেন।  ১৪ এপ্রিল রিজেকার বিরুদ্ধে ক্রোয়েশিয়ান কাপের সেমিফাইনালে কোচ দানিজেল জুমিচ তাকে অপ্রত্যাশিতভাবে স্টার্টিংয়ে রাখেন। সে ম্যাচে তিনি ৬৪ মিনিট পর্যন্ত খেলে ডিনো হ্যালিলোভিচের স্থলাভিষিক্ত হন। ইস্ট্রা সে ম্যাচে ৩–২ গোলে জিতে ফাইনালে যায়। 

 ডান্ডি ইউনাইটেড 
২০ আগস্ট, ২০২১-এ, লেভিট স্কটিশ প্রিমিয়ারশিপ ক্লাব ডান্ডি ইউনাইটেডে এক বছরের লোন যোগ দেন।  তিনি ২০২১–২২ স্কটিশ কাপে ট্যানজারিনদের হয়ে ২৯ ম্যাচে ৬ গোল গোল  এবং ডান্ডি ইউনাইটেডকে ইউরোপে খেলার যোগ্যতা অর্জনে সহায়তা করার জন্য লিগের শেষ ৫ ম্যাচে তিন গোল করেন। দুর্দান্ত পারফরম্যান্সের পর লেভিট সে মৌসুমে ফ্যান্সদের বর্ষসেরা খেলোয়াড় নির্বাচিত হন।  এরপর তিনি ২০২২ সালের জুলাই মাসে দুই বছরের চুক্তিতে ক্লাবে যোগ দেন। 

 আন্তর্জাতিক ক্যারিয়ার 
লেভিট অনূর্ধ্ব-১৭, অনূর্ধ্ব-১৯ এবং অনূর্ধ্ব-২১ স্তরে ওয়েলসের প্রতিনিধিত্ব করেছেন। ২০১৯ সালের মে মাসে প্রথমবারের মতো তাকে ওয়েলস জাতীয় দলে ডাকা হয়।  ৩ সেপ্টেম্বর, ২০২০-এ ফিনল্যান্ডের বিরুদ্ধে ২০২০–২১ উয়েফা নেশনস লিগে তার অভিষেক ঘটে।  ২০২১ সালের মে মাসে তিনি উয়েফা ইউরো ২০২০-এর জন্য ওয়েলসের ২৬ সদস্যের দলে জায়গা পান।  রোমে ইতালির বিপক্ষে বদলি খেলোয়াড় হিসেবে তিনি মাঠে নামেন; সে ম্যাচে তারা ১–০ গোলে পরাজিত হয়েছিলেন।  ২০২২ সালের নভেম্বরে তাকে কাতার ২০২২ ফিফা বিশ্বকাপের জন্য ওয়েলস দলে ডাকা হয়। 2022 Wales World Cup squad

 ক্যারিয়ার পরিসংখ্যান 

 ক্লাব 

+বিভিন্ন মৌসুমে ক্লাবের হয়ে গোলের পরিসংখ্যানক্লাবমৌসুমলিগজাতীয় কাপলিগ কাপমহাদেশীয়অন্যান্যমোটবিভাগম্যাচগোলম্যাচগোলম্যাচগোলম্যাচগোলম্যাচগোলম্যাচগোলম্যানচেস্টার ইউনাইটেড অ২১২০১৯–২০—————2০২০ম্যানচেস্টার ইউনাইটেড২০১৯–২০প্রিমিয়ার লিগ০০০০০০১০—১০২০২০–২১প্রিমিয়ার লিগ০০০০০০০০—০০২০২১–২২প্রিমিয়ার লিগ০০০০0০০০—০০মোট০০০০০০১০—১০চার্লটন অ্যাথলেটিক (লোন)২০২০–২১লিগ ওয়ান৩০১০১০—০০৫০ইস্ট্রা ১৯৬১ (লোন)২০২১–২১ক্রোয়েশীয় ফুটবল লিগ৭০২০———৯০ডান্ডি ইউনাইটেড (লোন)২০২১–২২স্কটিশ প্রিমিয়ারশিপ২৫৫৩১১০——২৯৬ডান্ডি ইউনাইটেড ২০২২–২৩স্কটিশ প্রিমিয়ারশিপ১৪৩০০2২২০—১৮৩মোট৩৯৮৩১৩০২০—৪৭৯সর্বমোট৪৯৮৬১৪০৩০২০৬৪৯

 আন্তর্জাতিক 

+জাতীয় দলের হয়ে গোলের পরিসংখ্যান জাতীয় দল বছর ম্যাচ গোল ওয়েলস ২০২০ ৫ ০ ২০২১ ৫ ০ ২০২২ ৩ ০ মোট ১৩ ০

 তথ্যসূত্র 

 বহিঃসংযোগ 


 Profile at the Manchester United F.C. website

বিষয়শ্রেণী:স্কটীয় পেশাদার ফুটবল লিগের খেলোয়াড়
বিষয়শ্রেণী:ওয়েলশ প্রবাসী ফুটবলার
বিষয়শ্রেণী:ওয়েলসের আন্তর্জাতিক যুব ফুটবলার
বিষয়শ্রেণী:ওয়েলসের অনূর্ধ্ব-২১ আন্তর্জাতিক ফুটবলার
বিষয়শ্রেণী:ওয়েলসের পুরুষ আন্তর্জাতিক ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ফুটবল ক্লাব ইস্ত্রা ১৯৬১-এর খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ক্রোয়েশিয়ায় প্রবাসী ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ক্রোয়েশীয় প্রথম ফুটবল লিগের খেলোয়াড়
বিষয়শ্রেণী:চার্ল্টন অ্যাথলেটিক ফুটবল ক্লাবের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:পুরুষ ফুটবল মধ্যমাঠের খেলোয়াড়